text: Indvandrerne i Horsens hævede stemmeprocenten
  26 november 2013 kl. 06.08
  I Horsens Øst, hvor der bor mange indvandrere, steg stemmeprocenten med hele 14 procentpoint i forhold til sidste valg. Det skriver Ritzau.
  Stemmeprocenten ved kommunalvalget i Horsens Øst endte på 66 procent. Selvom det er en fremgang på 14 procentpoint, er det stadig en del under gennemsnittet for de 14 kommuner, som TV SYD dækkede under valgkampen. Her endte stemmeprocenten på 73,6 procent.
  